cyanic-selkie/wikianc huggingface dataset:
Schöneicher-Rüdersdorfer Straßenbahn
Schöneicher-Rüdersdorf Straßenbahn GmbH er et selskap som driver trikkelinjen fra S-Bahn-stasjonen Friedrichshagen i bydelen Köpenick i Berlin, til de to landsbyene Schöneiche og Rüdersdorf som ligger utenfor bygrensen i Landkreis Oder-Spree. Selskapet og banen er over ett hundre år gammel og tidligere var det også transport av kalk fra gruver i Rüdersdorf. Idag er det bare persontrafikk og storparten av døgnet trafikkeres linjen med tyve minutters frekvens med korrespondanse til S-Bahn til og fra Berlin over Ostkreuz stasjon. Linjen er 14,1 kilometer og trikkene har nr. 88.
Berthelsdorf
Berthelsdorf er en tidligere kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen hadde 1 702 innbyggere (31. desember 2008) og var en del av forvaltningsfellesskapet Herrnhut.
Berthelsdorf ble innlemmet i kommunen Herrnhut den 1. januar 2013.
Berthelsdorf befinner seg mellom Löbau og Zittau langs Bundesstraße 178.
Kommunen var inndelt i de to distriktene Berthelsdorf O/L. og Rennersdorf. Rennersdorf er en tidligere selvstendig kommune, som ble innlemmet i Berthelsdorf den 1. mars 1994.
Berthelsdorf var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.
Jekaterina Gordejeva
Jekaterina Alexandrovna Gordejeva (russisk: Екатерина Александровна Гордеева; født 28. mai 1971 i Moskva) er en sovjetisk og russisk kunstløper som deltok i De olympiske vinterleker 1988 i Calgary og 1994 i Lillehammer.
Michoud kraftverk
Michoud kraftverk var et varmekraftverk i New Orleans i delstaten Louisiana i det sørlige USA. Anlegget stengete ned i juni 2016. Det hadde en installert produksjonskapasitet på 960 MW, fordelt på 54 blokker / turbiner. Dette var delstatens fjerde største termiske kraftverk målt etter installert effekt. Operatør var Entergy New Orleans.
Anlegget ble bygget ut i årene 1957–1967. Brenselkilden var naturgass og råolje.
Jekaterina Gordejeva
Gordejeva ble olympisk mester i kunstløp under Vinter-OL 1988 i Calgary. Sammen med Sergej Grinkov vant hun konkurransen i parløp, foran sine landsmenn Jelena Valova og Oleg Vasiljev og Jill Watson og Peter Oppegard fra USA.
Gordejeva ble verdensmester i kunstløp fire ganger, 1986, 1987 1989 og 1990, alle i parløp sammen med Grinkov.
The Legend of Zelda: Ocarina of Time Master Quest
The Legend of Zelda: Ocarina of Time Master Quest er en remake av Nintendo 64-spillet The Legend of Zelda: Ocarina of Time. Master Quest ble utgitt som et bonusspill sammen med Ocarina of Time til Nintendo GameCube-spillet The Legend of Zelda: The Wind Waker i 2003. Spillet har en høyere vanskelighetsgrad enn Ocarina of Time.
Santa Cruz do Sul
Santa Cruz do Sul er en kommune i delstaten Rio Grande do Sul i sørregionen av Brasil.
Nellikfly
Nellikfly (Hadena spp.) er en slekt av nattfly som tilhører underfamilien Hadeninae. Det er en artsrik slekt med ca. 140 kjente arter, de fleste i Asia. Seks arter er funnet i Norge.
Utseende
Middelsstore (vingespenn 27 – 40 mm for de norske artene), kraftige nattfly, mer eller mindre grå eller brune på farge, ofte med hvite flekker. Bakvingene er grå.
Levevis
Disse artene har larver som bare lever på frøene av planter i nellikfamilien (Caryophyllaceae), særlig smeller (Silene spp.). De voksne sommerfuglene flyr om natten, mest tidlig på sommeren. De besøker gjerne blomster, et interessant trekk er at de ofte selv bestøver de blomstene som larvene utvikler seg på frøene til. De har dermed en direkte interesse av at blomstene blir bestøvet. De fleste av artene finnes på tørre steder, ofte ute ved havet.
Utbredelse
Denne slekten finnes bare i den palearktiske sone, Nord-Amerika og i Sørøst-Asia.
Fylkesvei 51
Fylkesvei 51 (tidligere Rv51) går mellom Randen i Vågå og Gol. Veien er vinterstengt over fjellovergangen Valdresflye, mellom Maurvangen og Beitostølen.
Nasjonal turistvei
Strekningen mellom Hindsæter i Vågå og Garli i Øystre Slidre har fått status som Nasjonal turistvei Valdresflye med en lengde på 46 km.
Nasjonal turistvei Valdresflye
José Justo Corro
José Justo Corro (født ca. 19. juli 1794, død 18. desember 1864) var en meksikansk advokat, konservativ-liberal (Conservador) politiker og president i Mexico fra den 2. mars 1836 til den 19. april 1837.
Velmende forsøkte han å holde landet og politikk stabil, men mange kriser medførte at han stort feilet. Historiens dom har ikke vært mild for Corro. Han ble beskrevet som særdeles religiøs, engstelig, vinglete, med liten energi og blottet for militær erfaring. Hans regjering var så opptatt av religiøs virksomhet, blant annet ved å geistligheten større makt enn hva den allerede hadde, at Corro ble kalt for «helgenen».
Acadia gasskraftverk
Acadia gasskraftverk er et gasskraftverk sør for Eunice i Acadia Parish i delstaten Louisiana i det sørlige USA. Det har en installert produksjonskapasitet på 1210 MW, fordelt på to like store blokker/turbiner. Dette er delstatens nest største termiske kraftverk målt etter installert effekt. Operatør er Cleco, som eies av Exelon Corp.
Anlegget ble bygget ut i årene 2000–2002. Brenselkilden er naturgass.
Alpinnattedderkopp
Alpinnattedderkopp (Gnaphosa lapponum) er en av edderkoppene i gruppen flatbukedderkopper (Gnaphosidae).
Utseende
Alpinnattedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Alpinnattedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Yggdrasill (Enslaved)
Yggdrasill (utgitt 1992) er den andre demoen til black metal-bandet Enslaved. Albumet ble senere gjenutgitt i split albumet The Forest Is My Throne / Yggdrassil mellom de to norske bandene Enslaved og Satyricon.
Formel
Formel kan sikte til:
Nobels fredspriskonsert
Nobels fredspriskonsert er en konsert som blir arrengert til ære for årets vinner av Nobels fredspris. Den arrangeres 11. desember, dagen etter selve prisutdelingen. Konserten ble fra starten arrangert i Oslo Spektrum, men har siden 2015 blitt holdt i Telenor Arena. Nobels fredspriskonsert ble første gang arrangert i 1994 og har blitt avholdt hvert år til 2017, med unntak av 1995 da det ble arrangert en klassisk konsert.
Flere redigerte versjoner av konserten lages for ulike land, med forskjellig lengde og forskjellig innhold. Det er normalt et par kjendiser som er verter og konferansierer for konserten, etterfulgt av flere artistnumre og en kort tale ved prisvinneren. Det vises også ett eller to intervju med prisvinneren, og noen ganger en kort film om prisvinnerens arbeid. Konserten har egne sponsorer.
Verter
Kilde for verter 1994–2015:
Artister
Mange norske og internasjonale artister har opptrådt ved de ulike konsertene. En oversikt over artistene som har opptrådt ved de ulike konsertene finnes i Liste over artister ved Nobels fredspriskonsert.
Norge
I Norge sendes Nobels fredspriskonsert på NRK, som sender konserten på TV-kanalen NRK1. Seertallet har variert over tid og fra år til år. I 2004 hadde konserten 966 000 seere og i 2009 902 000 seere, mens seertallet året etter falt til 696 000. I 2011 hadde konserten 541 000 seere.
Arbeideravisa (2008)
Arbeideravisa var en ukeavis som ble utgitt i Trondheim på torsdager. Avisa kom ut første gang 10. januar 2008, og kom med siste utgave 14. august 2008.
Arlington
Arlington kan bety:
Arbeideravisa (2008)
Økonomiske problemer
Pengene til avisdrifta skulle etter planen skaffes til veie gjennom to emisjoner. Den ene ble gjennomført på slutten av 2007. Den andre emisjonen, våren 2008, ble det problematisk å gjennomføre. Styret valgte derfor å innstille utgivelsen av avisa med øyeblikkelig virkning den 7. april 2008 etter at siste avis ble utgitt 3. april. Ekstraordinær generalforsamling den 29. april skulle avklare om det var grunnlag for videre drift. Signaler fra fagbevegelsen tydet lenge på at avisa kunne være reddet. På generalforsamlingen viste det seg at det var kommet inn snaut 1,7 millioner kroner ved emisjonen, noe som var i tråd med budsjettet, og styret vedtok å gjenoppta utgivelsen av avisa fra og med 1. mai 2008.
Både ansvarlig redaktør Charles Utvik og daglig leder Snorre Valen valgte å trekke seg etterat styret ikke klarte å reise den kapitalen som var vedtatt på avisas første generalforsamling, 4. desember 2007 – 3 millioner kroner. Etter at den siste emisjonen var fullført ble det også klart at styreleder Arne Byrkjeflot trakk seg.
Driften videre
Målet var å utgi 48 utgaver i 2008 slik at avisa kunne kvalifisere til pressestøtte i 2009.
Kari Oliv Vedvik fra Høgskoleavisa i Trondheim ble engasjert som redaktør fram til 15. mai 2008 da frilansjournalist Albert H. Collett overtok stillingen som ny ansvarlig redaktør. Ny styreleder var Torstein Johansen, men han ble i løpet av høsten erstattet av en permanent styreleder.
Nedlegging og konkurs
19. august 2008 vedtok styret å legge ned Arbeideravisa på grunn av pengemangel. Avisa kom ut med siste utgave 14. august 2008. Avisa hadde seks ansatte ved nedleggingen. I den sist utgitte avisa etterlyste redaktør Collett en ny eier som kunne bidra med 2 millioner kroner for å sikre driften ut 2008. På en generalforsamling 8. september 2008 ble det vedtatt å begjære oppbud.
Idé og formål
Målet med avisa var å «styrke ytringsfriheten og debatten i Trondheim» og «å bryte Adresseavisens avis- og meningsmonopol».
Per februar 2008 lå antall abonnenter på vel 1700. I mai lå antall abonnenter på vel 1800, foruten 1000 i løssalg. Målsetningen var 3000 og 2500.
Driftsselskapet ble etablert høsten 2007 med flere aksjonærer, blant annet fra flere fagforeninger og enkeltpersoner, deriblant kjøpmann Trond Lykke. Initiativet til etableringen kom fra LO i Trondheim.
Nord-Kosovo
Nord-Kosovo (serbisk: Северно Косово, Severno Kosovo, albansk: Kosova Veriore) er et uoffisielt navn på den nordlige delen av Kosovo som er befolket av etniske serbere. Kosovo for øvrig har albansk flertall. Etter at Kosovo erklærte selvstendighet i 2008, nektet den serbiske befolkningen i Nord-Kosovo å godta dette og regionen fortsatte å eksistere som et serbiskstyrt område, med tette bånd til Serbia. Serbia og Kosovo ble i april 2013 enige om delvis selvstyre for Nord-Kosovo, som et ledd i en avtale om normalisering av forbindelsene mellom de to landene.
Bakgrunn
NATOs krig mot Serbia i 1999 ledet til at Kosovo ble satt under FN-administrasjon, og Serbia mistet dermed den utøvende makten i området selv om det fortsatt ble ansett som en del av Serbia ifølge FN-resolusjonen 1244. Serberne i Nord-Kosovo nektet å anerkjenne myndighetene i Priština. I stedet fungerte Nord-Kosovo med egne myndighetsorganer og offentlig forvaltning, finansiert av Serbia. I 2008 erklærte selvstyremyndigheten i Kosovo seg ensidig som et uavhengig land, uten at dette har blitt anerkjent i FN, men de har dog blitt anerkjent bilateralt av ca. 101 FN medlemsland. Uavhengighetserklæringen ble møtt med protester fra serberne i Kosovo og det kom til opptøyer.
Fylkesvei 590 (Vest-Agder)
Fylkesvei 590 (Fv590) i Vest-Agder gikk mellom Kvåvik og Agnefest i Lyngdal kommune. Veien var 1,3 km lang.
Nord-Kosovo
Avtale om regionalt selvstyre
Regjeringene i Kosovo og Serbia inngikk i april 2013 en avtale om å «normalisere» forbindelsene mellom Serbia og selvstyremyndighetene i Pristina. En femten punkter lang avtale ble undertegnet. Etter denne avtalen skal kommunene i Nord-Kosovo utgjøre en region med selvstyre i saker som gjelder økonomisk utvikling, arealplanlegging, skolevesen og helse. Nord-Kosovo skal underlegges Kosovos lover og integreres i Kosovos politi- og rettssystem, men skal ha en regional ankedomstol og en serbisk, regional politisjef utpekt av Kosovos innenriksdepartement og godkjent av regionen.
Avtalen gjelder områdene omkring byene som på serbisk heter Leposavić, Zubin Potok og Zvečan, samt den nordlige delen av Mitrovica.
Referanser
Ибарски Колашин
Fylkesvei 1782
Fylkesvei 1782 går mellom Bolstad og Flisaker i Ringsaker kommune.
Frem til 2019 hadde veien betegnelsen fylkesvei 93 (Hedmark).
Henri Winkelman
Henri Gerard Winkelman (født 17. august 1876 i Maastricht, død 27. desember 1952 i Soesterberg) var en nederlandsk general mest kjent for sin ledelse av de nederlandske troppene under Tysklands invasjon av Nederland i mai 1940. Med begrensede midler holdt det nederlandske forsvaret under hans kommando stand mot de tyske angriperne i flere dager. Tysk terrorbombing av Rotterdam overbeviste imidlertid Winkelman at ytterligere motstand var nytteløst og han anbefalte kapitulasjon.
Etter kapitulasjonen nektet Winkelman å samarbeide med de tyske okkupantene og ble derfor internert for resten av krigen.
Før 1939
I Maastricht begynte Winkelman sin utdannelse ved Hogereburgerschool før han fortsatte ved det Kongelige Militære Akademi i Breda. Hans mål var å tjenestegjøre i Nederlandsk-India (dagens Indonesia) som offiser. Mens han fremdeles var under utdannelse, var han meget målrettet og ble stasjonert ved infanteriet som kadett-korporal. Winkelman var videre medlem av flere foreninger for kadetter, blant annet en skyte- og musikkforening. Etter at han hadde avsluttet grunnutdannelsen ble han utnevnt til løytnant i 1896. Deretter fortsatte han studiene ved den Høyere Krigsskolen i Den Haag og gikk gjennom ulike offisersgrader ved de ulike forsvarsgrenene uten problemer.
Winkelman giftet seg med Arendin Jacomina Coert i 1902, som han etterhvert fikk to sønner og to døtre med. Fra 1909 til 1913, og deretter fra 1917 til 1924 var han stasjonert ved det nederlandske forsvarsdepartementets Generalstab. I 1913 ble han forfremmet til kaptein, ti år senere (i 1923) fulgte neste forfremmelse, denne gang til major og i 1931 til generalmajor og kommandant for 4. divisjon. Den siste forfremmelsen fulgte i 1934, da han fikk rangen generalløytnant. Samme år søkte og fikk han ærefull avskjed fra militæret etter at han måtte se seg slått av general Reijnders i striden om stillingen som stabssjef. Som pensjonert høyere offiser forble Winkelman på ulike måter aktiv innen Nederlands forsvar. To eksempler er at han var medlem i Forsvarets klagekomité (Defensie Commissie Bezwaarschriften) og rådgiver ved Philips fra 1938.
Utnevnt til øverstkommanderende
Etter at de internasjonale forholdene ble mer og mer anspent, bestemte Kabinet-De Geer II, uten tilstedeværelse av minister-president De Geer selv, å erklære generell mobilisering. Dette førte til et anstrengt forhold mellom forsvarsminister Dijxhoorn og general Reijnders, først og fremst med hensyn til strategiske spørsmål. General Reijnders og kabinettet ble, selv etter flere forsøk, ikke enige om hvilken strategi som skulle følges og generalen ble avskjediget. Etter kriseråd i kabinettet, foreslo den tidligere forsvarsministeren Van Dijk at Winkelman skulle overta etter Reijnders. En sen kveld i januar (datoen er ikke kjent) spurte kabinettet ham om han ville ta på seg stillingen som øverstkommanderende. Etter å ha tenkt over tilbudet en dag, kunne minister Dijxhoorn kunngjøre at Winkelman aksepterte tilbudet, og samme dag ble han utnevnt til øverstkommanderende for Nederlands Land- og Sjøstridskrefter sammen med en forfremmelse til general. Med fire sølvstjerner og kryssede marskalkstaver på kraven ankom Winkelman det generelle hovedkvarteret i den Haag 6. februar 1940.
Den tyske invasjonen
Da tyskerne invaderte Nederland 10. mai 1940, viste det seg at de nederlandske troppenes forberedelse ikke hadde vært like god på alle fronter. Den natten Nederland ble invadert, var Winkelman ikke tilstede i hovedkvarteret, men befant han seg hjemme i Wassenaar ved den Haag. Han fikk nyheten om informasjonen først tidlig om morgenen den 11. mai, og reiste under vanskelige forhold til den Haag. Under turen til hovedkvarteret fløy mange tyske fly over hovedkvarteret, og dessuten landet tyske fallskjermtropper på ulike steder i og rundt den Haag. Dette hindret ikke Winkelman i å nå hovedkvarteret ved Lange Voorhout i den Haag sentrum.
Han sendte umiddelbart en melding til Nederlands allierte, og spesielt til Frankrike, der han ba om hjelp til å demme opp den tyske invasjonen. Selv om de nederlandske troppene ble satt i høyeste beredskap kunne de ikke bremse de tyske lufttroppenes meget raske oppmarsjtempo. Dette var en stor overraskelse for generalen og hans stab. De viktigste broene ved Dordrecht, Rotterdam og Moerdijk kom ganske fort i tyske hender, Over den Haag hadde tyske transportfly blitt skutt ned, og invasjonsplanene som disse hadde med seg, falt i den nederlandske regjeringens hender. Disse planene viste at dette angrepet hadde et politisk mål: den nederlandske dronningen, Wilhelmina skulle tas til fange sammen med kabinettet og forsvarsledelsen. Dette førte til at Winkelman bestemte at den Haag skulle lukkes hermetisk. Dette ble umulig å utføre fordi den tyske oppmarsjen i sør og ved Grebbelinjen holdt et meget høyt tempo.
13. mai overdro minister Steenberghe, på vegne av dronningen og kabinettet, regjeringsmakten til general Winkelman. Ministeren ga sin «secretarissen-generaal» (den øverste funksjonæren i et departement) ordre om at han skulle adlyde Winkelmans ordrer. Senere samme dag reiste dronning Wilhelmina og Nederlands regjering til London.
Bombingen av Rotterdam var det som anga for Winkelman at å fortsette kampen mot tyskerne var fånyttes. Derfor undertegnet han kapitulasjonen 15. mai 1940 i en skole i Rijsoord, sørvest for Rotterdam. Han skal da ha sagt følgende: Dette viste blant annet til militære fra marinen og flyvåpenet, som hadde trukket seg ut til England. Zeeland var ikke inkludert i kapitulasjonen, kampene i Zeeland fortsatte noen dager, før nederlenderne også kapitulerte der.
De siste årene
Etter at Winkelman underskrev kapitulasjonen nektet han å samarbeide med okkupasjonsmakten, og han ble tatt til fange 2. juli 1940. Han forble i tysk fangenskap under hele krigen. 1. oktober 1945 fikk han avskjed i nåde fra militæret samtidig som han ble tildelt en kongelig orden.
Dag Thorkildsen
Dag Thorkildsen (født 12. august 1951 i Oslo) er en norsk teolog, prest og professor i kirkehistorie. Han ble cand. theol. fra Det teologiske fakultet, Universitetet i Oslo, i 1977 og avla praktisk-teologisk eksamen samme sted i 1978. Han ble ordinert til prest i Hamar domkirke 19.12. 1978. Thorkildsen tjenestegjorde som vikarprest og sjømannsprest i 1979-80. I perioden 1980-1989 var han vitenskapelig assistent og vikarierende amanuensis i kristendomskunnskap ved Det historisk-filosofiske fakultet, Universitetet i Oslo. Thorkildsen disputerte for den teologiske doktorgrad i 1989 på en avhandling om kirkestrid og unionsoppløsning (1905).
Tyngdepunktet for hans forskning ligger innenfor norsk og nordisk historie og kirkehistorie etter reformasjonen, særlig kirkens og religionens betydning i nordisk nasjonsbygging på 1800- og 1900-tallet. Han har arbeidet særskilt med nasjonalismeteori, de religiøse vekkelsenes betydning på 1800-tallet, grundtvigianisme og dansk nasjonalisme, samt forholdet mellom stat og kirke. Han har vært en meget sentral deltaker i flere nordiske forskningsprosjekter innenfor disse feltene.
Santa Margarida do Sul
Santa Margarida do Sul er en kommune i delstaten Rio Grande do Sul i sørregionen av Brasil.
Mette Janson
Mette Janson (egentlig Mette Henrietta Jane Bleness Janson, født 1. mai 1934 i Bergen, død 24. november 2004) var en norsk journalist. Hun vokste opp i Oslo og tok teaterutdannelse ved Royal Academy of Dramatic Arts i London. Etter en tid som trainee i fjernsynsproduksjon og journalistikk i Detroit og New York, kom hun tilbake til Norge i 1959 og ble ansatt som første kvinnelige medarbeider i Dagsrevyen samme år. Hun jobbet i NRK til hun ble pensjonert i 2001.
Jiddisch musikk
Jiddisch musikk refererer hovedsakelig til folkemusikk og viser med jiddisch tekst, men kan også referere til sanger med hebraisk tekst sunget av askenasiske jøder. Musikksjangeren er nært beslektet med klezmermusikk, eller askenasisk instrumental folkemusikk. Den jiddische musikken kan deles inn i flere undertyper: Jiddisch teatermusikk er innslag av vokalmusikk i jiddisch teater; jiddische t’chines er sanger basert på jiddische bønner for kvinner; jiddische barnesanger er sanger for barn på jiddisch; jiddische ballader er sanger med fortellende, gjerne episk innhold. En kategori som oppstod i 1930-årene er jiddische holocaustsanger.
Barnesanger
Jiddische barnesanger ligner i mangt og meget barnesangene fra nabokulturene i Sentral- og Øst-Europa, men skiller seg ut særlig ved sin askenasisk-jødiske kulturelle og religiøse ramme. Overgangen mellom barnesanger og politiske sanger kan noen ganger være flytende — noe vi ser i sangen «Ott azoi neit a shnaider, en sang som utgjør en typisk barnesang med sine korte og symmetriske strofer, sitt begrensede melodiomfang, sin enkle tekst og rolleillustrerende innhold: “Slik som dette syr skredderen, slik som dette syr han.” Men det politiske innholdet blir meget tydelig i fortsettelsen: “Han syr og syr hele dagen lang og tjener tæring, ikke penger.” Andre sanger kan være surrealistiske rim (“Jeg har et par okser; oi, de har bukser...”'')
Mette Janson
Programleder (utvalg)
I 1960-årene ble det en del reaksjoner på en programserie om seksualitet der hun var programleder. I 1971 var hun programleder sammen med Eva Brustad for programserien Adams Eva, som ble beskrevet som en «dokumentarserie om kjønnsroller sosialt og mentalt». I 1995 og 1996 var hun aktuell med en serie portrettprogrammer på NRK med samletittelen Jansons Fristelse.
Kommunehelsetjenesteloven
Lov om helsetjenesten i kommunene (kommunehelsetjenesteloven) ble vedtatt i 1982 og iverksatt i 1984. Begrunnelsen for loven var i første rekke å skape en mer helhetlig helse- og sosialtjeneste, med kommunene som ansvarlig organ for planlegging og koordinering. Det finansielle ansvaret ble delt mellom stat og kommune gjennom et rammefinansieringsystem.
Mette Janson
Programleder (utvalg)
Hun mottok flere utmerkelser for arbeidet sitt, blant annet Kongens fortjenstmedalje i gull og YS' likestillingspris.
Jiddisch musikk
Holocaustsanger
De mest kjente forfattere av holocaustsanger, eller sanger om og/eller fra jødeforfølgelsene og etterhvert folkemordet på jøder av nazistene før og under andre verdenskrig, var Mordechaj Gebirtig og Hirsch Glik. Særlig kjente sanger inkluderer «Partizanerlid» av Hirsch Glik (gjendiktet på norsk som «Jødisk partisansang» av Georg Johansen og «S’brennt» av Mordechaj Gebirtig.
Kommunehelsetjenesteloven
Dersom utgifter til helsehjelp helt eller delvis skal kunne godtgjøres av kommunen, må den som vil drive praksis som allmennpraktiserende lege, fysioterapeut eller jordmor ha avtale med kommunen der vedkommende vil ha sitt kontor eller hovedvirke.
Mette Janson
Seniorsaken
Som pensjonist engasjerte hun seg i Seniorsaken, der hun var generalsekretær og medlem av organisasjonens råd. Hun døde i en alder av 70 år.
Jiddisch musikk
Utøvere
Den mest kjente utøveren i Norge er norsk-jødiske sangeren og skuespilleren Bente Kahan, men også dikteren Øystein Wingaard Wolf er kjent som utøver av dette repertoaret — hovedsakelig i hans egne gjendiktninger til norsk.
Kommunehelsetjenesteloven
Loven ble opphevet 1. januar 2012, og bestemmelsene ble i hovedsak videreført i lov om kommunale helse- og omsorgstjenester mm. (helse- og omsorgstjenesteloven). Enkelte bestemmelser, blant andre bestemmelsene om miljørettet helsevern, er videreført i lov om folkehelsearbeid (folkehelseloven).
Evangeline gasskraftverk
Evangeline gasskraftverk er et gasskraftverk i delstaten Louisiana i det sørlige USA. Det har en installert produksjonskapasitet på 775 MW, fordelt på 1 blokk / turbin. Dette er delstatens sjette største termiske kraftverk målt etter installert effekt. Operatør er et Cleco Power Corp.
Jiddisch musikk
Utøvere
Internasjonalt er Ben Zimet, Chava Alberstein og Wolf Krakowski kjente navn innenfor sjangeren.
Evangeline gasskraftverk
Anlegget ble bygget ut i årene 1995–2000. Brenselkilden er naturgass.
Charles Kennedy
Charles Peter Kennedy (født 25. november 1959 i Inverness, Highland, Skottland, Storbritannia, død 1. juni 2015 i Fort William) var en britisk politiker og parlamentariker, og partileder for Liberaldemokratene 1999–2006. Kennedy var medlem av underhuset i det britiske parlamentet fra 1983 til 2015.
Politisk karriere
I valget 1983 ble han valgt inn i underhuset for Social Democratic Party (SDP) for valgkretsen Ross, Cromarty & Skye i det skotske høylandet. Han har blitt gjenvalgt for denne valgkretsen og dets etterfølger Ross, Skye & Inverness West i de fire følgende parlamentsvalgene. I parlamentsvalget i Storbritannia 2005 ble han valgt inn fra den nye valgkretsen Ross, Skye & Lochaber. Dette setet holdt han frem til parlamentsvalget i 2015, da han tapte setet til Ian Blackford fra Scottish National Party (SNP).
Mot slutten av 1980-tallet ble SDP slått sammen med Liberal Party og ble hetende Social and Liberal Democratic Party, senere omdøpt til Liberal Democrats (Liberaldemokratene). Kennedy var den av SDPs parlamentarikere som var mest positiv til en partisammenslutning.
Etter at partilederen fra partiets begynnende dannelse i 1988, Paddy Ashdown, hadde trukket seg tilbake ble Kennedy valgt til ny partileder for Liberaldemokratene 9. august 1999. Kennedy ble en populær partileder. Under hans ledelse ble valget i 2001 en stor fremgang for partiet, om enn ikke et stort gjennombrudd. Han og partiet inntok en negativ stilling til Storbritannias deltakelse i Irak-krigen i 2003.
Allerede i 2003 verserte rykter om at Kennedy hadde dårlig helse og det har også eksistert rykter om at han hadde problemer med alkoholisme. Etter flere alkoholrelaterte hendelser som ble fanget opp av britiske medier, ble Kennedy tvunget til å i starten av 2006 bekrefte at han sliter med problemer med alkoholisme. Han sa at det var opp til hans parti å eventuelt bytte ham ut som partileder, men at han gjerne ville fortsette. Etter noen dager, hvor han også kom med noen uheldige uttalelser vedrørende Israels statsministers (Ariel Sharon) alvorlige sykdomssituasjon, meddelte han 7. januar 2006 at han gikk av som partileder.
I februar 2008 ble han valgt til rektor ved University of Glasgow og etterfulgte med det Mordechai Vanunu. Stillingen var en ren æresstilling.
Privatliv
I juli 2002 giftet Charles Kennedy seg med Sarah Gurling. Den 12. april 2005 fødte hun deres første barn, sønnen Donald James Kennedy.
VM i kunstløp 1949
Verdensmesterskapet i kunstløp 1947 for menn, kvinner og par ble arrangert i Paris i Frankrike 16. til 18. februar 1947.
Det var det første verdensmesterskapet i kunstløp etter andre verdenskrig. Kunstløpere fra Tyskland, Japan og Østerrike fikk ikke lov å delta.
Richard Button fra USA ble verdensmester for menn, mens Ája Vrzáňová fra Tsjekkoslovakia ble kvinnelig verdensmester. Andrea Kekesy og Ede Királyfra fra Ungarn ble verdensmestre i parløp.
Felix Ermacora
Ermacora er blant annet kjent for sitt arbeid med fordrivelsen av tyskerne fra Øst-og Sentral-Europa i årene 1945-1946. Han kom i 1991 til den konklusjon at fordrivelsen oppfylte kriteriene for å betegnes som folkemord. Han ledet også Europarådets undersøkelse av deportasjonen av armenerne, og kom til samme konklusjon.
Han mottok en rekke utmerkelser i flere land, bl.a. Tysklands og Frankrikes fortjenstordener, UNESCOs pris for menneskerettigheter og Europarådets Den europeiske menneskerettighetsprisen. Han var også æresdoktor ved universitetene i Köln og Strasbourg, og korresponderende medlem av det østerrikske vitenskapsakademiet.
Felix-Ermacora-Institut ble stiftet i 1999 for å føre hans arbeid videre. På hans dødsdag i 2005 etablerte det østerrikske konservative partiets parlamentsklubb Felix-Ermacora-Menschenrechtspreis. De første prisvinnerne var den katolske presten Georg Sporschill og ORF-krigskorrespondenten Friedrich Orter.
Sergej Grinkov
Sergej Mikhailovisj Grinkov (russisk: Сергей Михайлович Гриньков; født 4. februar 1967 i Moskva, død 20. november 1995) var en sovjetisk og russisk kunstløper som deltok i de olympiske vinterleker 1988 i Calgary og 1994 i Lillehammer.
Santa Maria (Rio Grande do Sul)
Santa Maria er en kommune i delstaten Rio Grande do Sul i sørregionen av Brasil.
Sergej Grinkov
Grinkov ble olympisk mester i kunstløp under vinter-OL 1988 i Calgary. Sammen med Jekaterina Gordejeva vant han konkurransen i parløp, foran sine landsmenn Jelena Valova / Oleg Vasiljev og Jill Watson / Peter Oppegard fra USA.
Rosj hasjaná
Rosj hasjaná eller rosh hashana (hebraisk rōš haššānā) er jødisk nyttår og feires på den 1. og 2. dagen (blant reformjøder og samaritaner kun den 1. dagen) av måneden tisjré — den sjuende måneden i det jødiske året.
Sergej Grinkov
Seks år senere, under vinter-OL 1994 i Lillehammer vant han sin andre olympiske tittel. Han og Jekaterina Gordejeva vant parløpskonkurransen foran sine landsmenn Natalja Misjkutjonok / Artur Dmitrijev og Isabelle Brasseur / Lloyd Eisler fra Canada.
Grinkov ble verdensmester i kunstløp fire ganger, 1986, 1987 1989 og 1990, alle i parløp sammen med Jekaterina Gordejeva.
Pär Lagerkvist
Pär Lagerkvist (født 23. mai 1891, død 11. juli 1974) var en svensk forfatter, medlem av Svenska Akademin og vinner av nobelprisen i litteratur for 1951. Et tilbakevendende tema i forfatterskapet er menneskets relasjon til Gud. Dette kommer blant annet frem i de sene romanene Dvergen, Barabbas og Sibyllan.
Biografi
Pär Lagerkvist var sønn av stasjonsmester Anders Johan Lagerkvist og Johanna Blad. Han ble født i Växjö i Småland som den yngste av sju søsken i en dypt religiøs familie. Lagerkvist studerte ett år på universitetet i Uppsala. Deretter bodde han i korte perioder i Italia og Frankrike, før han returnerte til Sverige.
Emblem Idrettslag
Emblem IL er et idrettslag fra Emblem i Ålesund kommune. Det ble stiftet 21. november 1932, og har idrettstilbud innen fotball, orientering og langrenn, i tillegg til trimgruppe og idrettsskole for barn. Fotballaget (herrer) spiller i 4. divisjon. De har et B-lag for herrer i 6. divisjon i tillegg til fotballag fra de begynner i første klasse helt til junior-nivå.
Tabell
Fotballgruppa har seniorlag kun for herrer, men en rekke tilbud innen aldersbestemt fotball for gutter og jenter.
Pär Lagerkvist
Biografi
Han har skildret barndomsmiljøet i romanen Gäst hos verkligheten (1925).
Emblem Idrettslag
Tabell
Emblem IL har spilt i 3. divisjon, da som Blindheim/Emblem etter en sammenslåing med Blindheim IL. Klubbene skilte igjen lag, og Emblem IL måtte starte i 6. divisjon og bygge laget på nytt. Klubben spiller med blå- og hvit-stripede drakter, og spiller sine hjemmekanmper på kunstgresset på Ebbemyra.
Pär Lagerkvist
Forfatterskap
Diktsamlingen Ångest (1916) er omtalt som hans første betydelige verk ; det handler om angsten for samtidens hendelser og omveltninger, med den kjente diktlinjen «Ångest, ångest är min arvedel / min strupes sår, / mitt hjärtas skri i världen.» Med Bödeln (1933) «steg han ned fra elfenbenstårnet» og tok et politisk standpunkt mot den begynnende politiske brutaliseringen i Europa.
Emblem Idrettslag
Historie
Klubbens første fotballkamp var mot Spjelkavik i 1931. Kampen ble spilt på ei mark på Langelandsgarden i Spjelkavik. I 1958 stilte klubben for første gang etter krigen med et guttelag i serien.
Pär Lagerkvist
Forfatterskap
Hans store gjennombrudd som forfatter kom med romanen Dvergen i 1944, hvor handlingen er lagt til renessansens Italia, og hvor hovedpersonen er vitne til Leonardo da Vincis arbeide med maleriet «Mona Lisa»; det er ikke vanskelig å se sammenlikningen mellom den tvers igjennom onde dvergen - bokens protagonist - og Adolf Hitler.
Emblem Idrettslag
Historie
I 1999 ble det innledet samarbeid med Blindheim I.L. og det ble opprettet felles seniorlag under navnet Blindheim/Emblem. Etter hvert fikk klubbene også felles juniorlag. Laget ble kretsmestere i 5. divisjon i 2003 og rykket opp til 4. divisjon. Året etter ble laget kretsmestere i 4. divisjon og rykte opp til 3. divisjon. I 2005 ble samarbeidet avviklet.
Pär Lagerkvist
Forfatterskap
Romanen Barabbas er historien om Barabbas, som ble dømt til korsfestelse, men som ble sluppet fri i stedet for Jesus. Her spør Lagerkvist: «Hvem var han? Og hva skjedde med ham?»
Pär Lagerkvist-Samfundet ble stiftet 8. oktober 1989 til minne om hans liv og forfatterskap.
Emblem Idrettslag
Historie
I 2006 var Emblem IL tilbake som eget lag, og vant sin avdeling 6. divisjon.
I 2011 vil Emblem spille i 5. divisjon avdeling 3. Seriestart var 28. april. Klubben hadde et mål om opprykk til 4. divisjon men endte til slutt på en fjerdeplass, 8 poeng bak Skodje IL som rykket opp. Ved slutten av 2011-sesongen byttet klubben trener. Sindre Svinø ga seg etter to år, og Sindre Knudsen tok over jobben som hovedtrener med Niclas Dahlberg som hjelpetrener. I 2012 vant Emblem 5. divisjon avdeling Sunnmøre og har siden 2013 spilt i 4. divisjon.
Ebbemyra
Ebbemyra er klubbens hjemmebane. Den ble åpnet i juli 1979, og i 2007 fikk klubben skiftet ut gresset med kunstgress.
Orienteringsgruppa
Orienteringsgruppa i Emblem IL tilbyr aktiviteter for alle aldersgrupper. Verdensmester Olav Lundanes startet sin karriere i Emblem IL.
Langrennsgruppa
Langrennsgruppa i Emblem IL tilbyr aktiviteter for alle aldersgrupper og har sitt faste tilholdssted på Emblemsfjellet. Der finnes en ca. 4 kilometer lang lysløype som ble åpnet høsten 2001.
Sikader
Utseende
Små til store nebbmunner. Sugesnabelen er vanligvis forholdsvis kort (betydelig kortere enn kroppslengden) og peker bakover. Antennene er nesten alltid kortere enn hodets bredde, ofte ganske korte, og består av tre ledd, gjerne med en tynn børste (arista) ytterst. Ansiktet har en stor plate i midten, ofte med lengdelister eller annen skulpturering. Det sitter gjerne et lite punktøye (ocellus) ved forkanten av hvert av fasettøynene, disse er vanligvis nokså store. Pannen (frons) er mer eller mindre vannrett, ofte noe framskytende. På thorax er særlig pronotum (den fremste delen) velutviklet. Voksne individer har vanligvis to par vinger, men disse kan være mer eller mindre redusert. Forvingene er vanligvis harde og hornaktige, glassklare eller fargede, med markerte årer. Formen er vanligvis avrundet. Bakvingene er mye mindre enn forvingene, tynnere og mer membranøse. Beina er gjerne forholdsvis lange, leggene (tibiae) vanligvis mer eller mindre piggete på yttersiden, med tydelige sporer ytterst. Bakbeina er ofte utviklet for hopping. Bakkroppen er oftest kort og kjegleformet, med et lydorgan (typanum) på siden av de fremste leddene. Artene i denne gruppen har vanligvis ganske store, sterkt sklerotiserte (harde) ytre kjønnsorganer, slik at det er lett å se forskjell på kjønnene. Hos hannene finnes gjerne mer eller mindre tangformede strukturer, hunnene har et kort eggleggingsrør. Nymfene ligner de voksne, men mangler ferdig utviklede vinger og ytre kjønnsorganer. De er gjerne grønne på farge, også når de voksne ikke er det.
Levevis
Alle sikader er planteetere, og både nymfer og voksne lever av å suge plantesaft fra levende planter. På grunn av munndelenes form kan de ikke ta til seg fast føde. Noen er sterkt spesialiserte og bruker bare én planteart, mens andre kan bruke svært mange ulike arter, vanlig skumsikade (Philaenus spumarius) har blitt registrert på nesten 1000 ulike plantearter. Nymfene produserer ofte honningdugg. Hos noen arter kan utviklingen gå ganske fort, andre, særlig i familien sangsikader, kan bruke flere år (opptil 17) på nymfeutviklingen. Hos mange av artene bruker de voksne insektene lyd for kommunikasjon, denne kan bli svært kraftig. Noen av artene er plagsomme skadedyr for land- og skogbruk, og for hageeiere, både ved at de svekker plantene ved å suge plantesaft, og ved at de kan spre virussykdommer til plantene. Men de aller fleste har ingen negativ økonomisk betydning. På den andre siden har noen av de store artene vært spist av mennesker, da de er svært næringsrike og sjelden giftige.
Santa Maria do Herval
Santa Maria do Herval er en kommune i delstaten Rio Grande do Sul i sørregionen av Brasil.
Astronomisk enhet
En astronomisk enhet (AE eller AU, engelsk: Astronomical Unit) er en lengdeenhet som tilsvarer den omtrentlige middelavstanden mellom jorden og solen. Verdien av en AE er bestemt til 149 597 870 691 meter (omtrent 150 millioner kilometer).
Jordens bane er ikke en sirkel, men en ellipse; opprinnelig var en AE definert som lengden av halvparten av storaksen i en beskrevet jordbane. Den internasjonale astronomiske union (IAU) omdefinerte i 1976 en AE til å være den distansen fra solen som en partikkel med neglisjerbar masse med en omløpstid på 365,2568983 dager (et gaussisk år) ville ha i en uforstyrret sirkulær bane.
Siden 2012 har enheten vært definert som nøyaktig 149 597 870 700 meter.
Avstanden mellom jorden og solen er imidlertid ikke konstant. Fordi solen taper masse, blir gravitasjonskraften gradvis svakere, og jorden blir derfor lengre unna, selv om dette ikke er mer enn 1,37 cm per år. Men for Merkur blir dette mer merkbart. Det er derfor foreslått å få en mer nøyaktig definisjon av astronomisk enhet, for eksempel ut fra verdien av solens masse i 2000
Eksempler
Noen omtrentlige omregningsfaktorer:
Kvasir (søketjeneste)
Kvasir er en norsk søketjeneste på Internett som viser treff fra flere kilder samtidig, blant annet nettsøk, bildesøk og nyhetssøk, sistnevnte med 2800 norske nyhetskilder fra norske nettaviser og nettsteder med nyhetsarkiv. Fra tjenesten ble lansert i 1995 har norske brukere vært i fokus for utviklingen, for å være et alternativ til internasjonale søkemotorer.
Via Gule sider, som leveres av Eniro AS, får man også treff i firmaer, personer og kart. Kvasir viser søketrender tilbake til 2006, hvor man kan se statistikk av de mest populære søk. Nøkkelhullet er en tjeneste som i sanntid gir seerne en kontinuerlig strøm av hva folk søker på. Forretningsmodellen er basert på distribusjon av sponsede lenker.
Kvasir er en av få ikke-engelskspråklige søkemotorer. Bare fire andre land i verden har en søkemotor som er tilpasset egne nasjonale forhold. Kvasir samler ikke inn informasjon om brukernes søkeatferd for å tilpasse søkeresultatet.
Navnet Kvasir kommer fra norrøn mytologi og guden Kvase, som ble skapt av vaner og æsers spytt og var så vis at han kunne svare på alt han ble spurt om.
Historie
Kvasir ble opprettet påsken 1995 under det såkalte «Påskemøtet» av ansatte i Oslonett i Forskningsparken. Ideen ble konseptuert av Oslonetts webansvarlige Steinar Kjærnsrød og en skisse ble programmert av Gisle Aas i løpet av få timer. Den ble utviklet etter modell av Yahoo som var en tematisk emnekatalog. Den originale koden levde med små endringer fram til et stykke ut i 1996.
Oslonett ble kjøpt opp av Schibsted ASA september 1995. På dette tidspunktet var nesten alle søkemotorer innrettet som tematiske lenkeguider, ev. med søkemuligheter inn i egen katalog og den informasjonen man fant det for godt å lagre om oppføringene i katalogen – såkalt metainformasjon. Kvasir var i starten organisert på denne måten, men ble etter hvert utvidet med mer generelle søkefunksjoner. Kvasir hadde emnekatalog/temaguide helt frem til 2010. Da ble det besluttet å legge ned denne, da nettsøket for lengst hadde overtatt overfor lenkeguider.
I 1997 fusjonerte Schibsted ASA og Telenor ASA sine internettsatsinger, Schibstednett og portalen SOL - Scandinavia Online AS så dagens lys. Kvasir ble en viktig tjeneste for SOL. I oktober 1999 startet Ingrid Støver Jensen som leder for Kvasir. Året etter ble den globale indeksen Alta Vista byttet ut med FAST, og samme år vant Kvasir Gulltaggen for Beste brukervennlighet.
Året etter ble Scandinavia Online kjøpt opp av svenske Eniro AB.
I 2003 byttet Kvasir indekset fra FAST til Google. Sponsede lenker ble innført første gang i 2005. I mai 2007 startet reklamekampanjene «Det brennende håret» ,»Kva sir du?» og «Brunosten», laget av Try reklamebyrå.
I 2008 ble Kvasir Junior lansert som en ukommersiell søketjeneste for barn. Søketjenesten, som bestod av et eget index basert på redaksjonelt utvalgte nettsider, var særlig tilpasset barn mellom 6 og 12 år.
Våren 2009 ble Kvasir lansert med nytt design og ny logo, hvor tjenestene i søkeresultatet var satt sammen av moduler. Sosialt søk, Bloggsøk og Søketrender ble lansert. Nytt slogan var «En smartere måte å søke på» og ble også presentert gjennom en reklamekampanje.
2010 vant Kvasir igjen Gulltaggen, denne gang for Beste informasjonsnettsted/tjeneste. Firmasøk ble lagt ned i februar 2011 og det ble satset fullt og helt på Sponsede lenker som forretningsmodell.
I 2011 ble Kjendissøk lansert som en modul som viser informasjon om norske kjendiser. I 2012 ble Kvasir lansert i en tilpasset versjon for mobiltelefon.
I januar 2013 ble Kvasir overtatt av Scandinavia Online AS og Johan Winje ble produktsjef.
Kort tid etter dette ble Kvasir Jr erstattet av en ny tjeneste for barn, Kvasir Barn og Ung. Tjenesten er basert på Kvasirs nettsøk, men med familiefilter som standard og med elementer fra Sols barnesider Sol Barn og Ung.
Tisjré
I den babylonske opprinnelsen betyr navnet begynnelse, avledet fra šurrû, begynne, og angir at måneden begynner andre halvår.
I Mosebøkene er måneden nevnt ved sitt nummer. , og ved en anledning i 1. kongebok som "etanim" (1. kongebok 8:2), et navn som stammer fra det fønikiske språket, ettersom det bare nevnes i sammenheng med handelsforbindelser mellom Israels konge Salomo og kongen Hiram av Fønikia. Det antas at det var navnet som ble brukt av de gamle innbyggerne i Kanaan, som kalte månedene sine med terminologi relatert til jordbruk og vær.
Ved fangenskapet i Babylon 586 til 536 f.Kr. adopterte jødene de babylonske månedsnavnene. Navnet Tisjré forkommer ikke i Bibelen, men forekommer i Talmud.
Måneden har alltid 30 dager, og den kan bare starte på en mandag, tirsdag, torsdag eller lørdag i uken. Justeringen med en mulig skuddag blir gjort til måneden Elúl. Vanligvis faller den i september-oktober etter den gregorianske kalenderen.
Jødiske helligdager i måneden tisjré er:
Vladimir Smirnov (fekter)
Ulykken førte til at sikkerhetsutstyret for fektere ble kraftig forbedret.
Han-dynastiet
Han-dynastiet (forenklet kinesisk: 汉朝; tradisjonell kinesisk: 漢朝; pinyin: Hàn Cháo; Wade–Giles: Han Ch'ao; 202 f.Kr.­­–220 e.Kr.) etterfulgte Qin-dynastiet og ble fulgt av de tre kongedømmers epoke i Kina. Dynastiet ble grunnlagt av Liu-familien.
Kineserne betrakter Han-dynastiet som en de stolteste perioder i landets historie. Av den grunn kaller den etnisk-kinesiske flertallsbefolkningen seg den dag i dag for Han-folket, til ære for Liufamilien og det dynasti de grunnla.
Under Han-dynastiet ble Kina offisielt en konfuciansk stat, og hadde en gullalder på en rekke områder: landbruk, håndverk og handel blomstret, og befolkningen nådde opp i 50 millioner. Riket tiltok i geografisk omfang og kontrollerte eller dominerte naboområder som Vietnam, Sentral-Asia, Mongolia og Korea, før det til slutt falt sammen på grunn av indre og ytre press.
Navnet og inndelingen i vestlig og østlig
Han er navnet på en elv i det nordlige Kina, og den gav sitt navn til en administrativ enhet opprettet av Xiang Yu, nemlig Hanzhong. Over den satte han Liu Bang som leder. Og etter denne oppkalte Liu Bang sitt dynasti. Området tilsvarer den søndre del av dagens Shanxiprovins med sentrum i byen Hanzhong.
Hovedstaden ble flyttet etter Wang Mangs interregnum østfra fra Chang'an til Luoyang, og det er grunnen til betegnelsene det vestlige og det østlige Han. Den eldre oppdelingen i det tidlige og det senere Han-dynasti benyttes i dag sjeldent, idet det består en forvekslingsfare med et Han-dynasti enda senere, i De fem dynastiers og ti rikers tid.
Det vestlige Han
Det forutgående Qin-dynastiet falt som følge av en rekke samtidige bondeopprør som blusset opp på grunn av den nådeløse undertrykkelsen under Qin-keiseren. Den direkte foranledning til opprørene var en ordre om å henrette en gruppe på 900 arbeidere på den store mur som på grunn av en regnstorm kom for sent til jobben. De dødsdømte gjorde motstand og ble kjernen i det som på kort tid vokste til en motstandshær på angivelig så mange som 300 000 mann.
Blant opprørslederne var det etterhvert én som fremstod som den fremste, den lavere embedsmann Liu Bang. Hans motpart på keiserlig side var den adelige Xiang Yu fra Chu (232–202 f.Kr.). Fra 206 f.Kr. kjempet Liu mot Xiang med utholdenhet og dyktighet. Da Xiang Yu til slutt falt, ble Liu Bang keiser. Han lot Qin-dynastiets forvaltningsapparat bestå, og fastholdt ganske mange av det gamle dynastis lover og forordninger, til og med dets bokforbud.
Befolkningen ble inndelt i rang i 24 trinn (jue). Man kunne løftes oppover i systemet ved særlige prestasjoner (krig, skatt, bestikkelse), men man kunne også degraderes som straffereaksjon. Staten innkrevde koppskatt, pliktarbeid (folk kunne tvinges til å utføre gratis dagsverk for regimet på opp til 90 dager per år) og militærtjeneste. Det skjedde vesentlige befolkningsforflytninger i den hensikt å kunne forsvare grensene, å dyrke opp nytt land, eller for å avlaste tettbefolkede områder.
Forvaltningsapparatet forble tredelt: Sivile anliggender, militære anliggender og inspeksjon/kontroll. Det gjaldt både hovedstaden Chang'an, provinsene (der man skjelnet mellom kommandanturer jun og prefekturer xian) og i lensområdene som fortsatt ble overlatt til medlemmer av keiserfamilien eller til fortjente generaler.
I Qin- og Han-tiden ble etterhvert de tradisjonelle lensherrenes (adelens) makt brutt og lensvesenet avskaffet. Riket ble sentralisert, delt inn i provinser og forvaltet av et embedsverk. Et opprør av de gamle lensherrer mot denne utviklingen, de syv kongedømmers opprør, ble knust i 154 f.Kr.
Det vestlige Han ble ellers preget av krig med stammene i nord, Xiongnu, som ble ledet av Mao-tun. Keiser Han Wudi klarte å slå tilbake inntrengerne, men med store kostnader for statskassen. Bondeklassen ble lidende på grunn av høye skatter og utskrivning til krigstjeneste.